Konj, ta čudovita žival

Tema današnjega likovnega pouka bo »Konj, ta čudovita žival«

Na šolo smo dobili dopis iz Konjeniškega kluba Postojna, s prostori na Prestranku, s katerim nas obveščajo, da razpisujejo likovno literarni natečaj z naslovom »Konj, ta čudovita žival«. Najboljši izdelki bodo nagrajeni z objavo na spletnih straneh, v reviji O konjih in obiskom Konjeniškega kluba.

Kaj je vaša naloga?

Oblikujte likovni izdelek, na katerem bo imel glavno vlogo konj.

Ustvarjate lahko v katerikoli tehniki.

Ker je risanje konja dokaj zahtevna naloga, je moj nasvet, da se sprehodite do najbližjega pašnika, kjer se pasejo konji ( na Gradu, Konjeniški klub…) Tam poslikate konje. Nato pa fotografijo v programu risar dodelate ( narišete ali vstavite rožice, hiše, oblake, sonce…) Lahko pa fotografijo natisnete, izrežete konja in oblikujete kolaž. Konja lahko poiščete tudi v kakšni reviji, ga izrežete in zopet naredite kolaž ali mešano tehniko ( kolaž in slikanje s flumasti…).

Samo fotografija ne šteje, biti mora likovni izdelek.

Fotografijo likovnega izdelka mi pošljite do torka, 21.4.2020.